Tolong jelaskan mengenai Yu Darvish dalam bahasa melayu

, lebih dikenali sebagai Yu Darvish (ダルビッシュ 有), merupakan pemain besbol profesional Jepun yang beraksi sebagai pelempar untuk pasukan San Diego Padres dari Major League Baseball (MLB). Darvish juga pernah bermain untuk pasukan lain di MLB iaitu Texas Rangers, Los Angeles Dodgers dan Chicago Cubs manakala di saingan Nippon Professional Baseball pula, beliau beraksi untuk pasukan Hokkaido Nippon-Ham Fighters. Di peringkat antarabangsa, Darvish mengambil bahagian di Sukan Olimpik 2008 dan kejohanan World Baseball Classic edisi 2009 dan 2023 sebagai anggota pasukan kebangsaan Jepun.

Beliau dianggap sebagai salah seorang pelempar terbaik di dunia besbol Jepun sebelum beliau berhijrah ke Major League Baseball pada tahun 2012. Semasa musim sulungnya di Amerika, Darvish menduduki tempat ketiga sebagai Rookie Terbaik Liga Amerika (AL) hasil pengundian. Pada musim berikutnya, beliau di tempat kedua bagi undian Anugerah Cy Young apabila beliau mengetuai strikeout terbanyak Major League dengan 277 catatan strikeout selain menduduki tempat keempat sebagai ERA terbaik di AL iaitu pada 2.83. Pada 6 April 2014, Darvish mencapai rekod 500 strikeout dalam inning yang sedikit berbanding mana-mana pelempar pemula sepanjang sejarah MLB.